*****

ΚΑΤ' ΕΚΤΙΜΗΣΗ ΥΠΟΛΟΓΙΣΜΟΣ ΤΟΥ ΣΥΜΒΟΥΛΙΟΥ

της 27ης Ιανουαρίου 1986

για το βόειο κρέας που προορίζεται για τη μεταποιητική βιομηχανία, για την περίοδο από 1ης Ιανουαρίου μέχρι 31 Δεκεμβρίου 1986

(86/16/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 14 παράγραφος 2,

την πρόταση της Επιτροπής,

ΕΚΔΙΔΕΙ ΤΟΝ ΠΑΡΟΝΤΑ ΚΑΤ' ΕΚΤΙΜΗΣΗ ΥΠΟΛΟΓΙΣΜΟ:

Εισαγωγή

Το άρθρο 14 παράγραφος 2 του κανονισμού (ΕΟΚ) αριθ. 805/68 προβλέπει ότι κάθε χρόνο, πριν από την 1η Δεκεμβρίου, το Συμβούλιο καταρτίζει έναν κατ' εκτίμηση υπολογισμό των κρεάτων που είναι δυνατόν να εισαχθούν υπό το καθεστώς που προβλέπεται στο εν λόγω άρθρο.

Ο παρών υπολογισμός καλύπτει την περίοδο από 1ης Ιανουαρίου μέχρι 31 Δεκεμβρίου 1986. Καταρτίστηκε βάσει των στοιχείων τα οποία διαθέτει η Επιτροπή και σε σχέση με τις προβλέψεις που είναι δυνατόν να σχηματίσει κανείς επί του παρόντος. Προκύπτει από την εκτίμηση αφενός των αναγκών της βιομηχανίας και αφετέρου των διαθεσίμων της Κοινότητας σε κρέας ποιότητας και εμφάνισης που είναι κατάλληλες για βιομηχανική χρήση, το οποίο αποκαλείται στο εξής «κρέας για μεταποίηση».

Οι ανάγκες της βιομηχανίας σε κρέας για μεταποίηση εκτιμήθηκαν βάσει των ποσοτήτων νωπών ή κατεψυγμένων κρεάτων που χρησιμοποιούνται ετησίως.

Τα διαθέσιμα της Κοινότητας σε κρέας για μεταποίηση εκτιμήθηκαν λαμβάνοντας υπόψη τις ποσότητες νωπών κρεάτων, που χρησιμοποιούνται συνήθως για το σκοπό αυτό.

Για την έκδοση του παρόντος κατ' εκτίμηση υπολογισμού, το Συμβούλιο έλαβε υπόψη το γεγονός ότι ο κανονισμός (ΕΟΚ) αριθ. 805/68, σύμφωνα με το άρθρο του 31, πρέπει να εφαρμόζεται έτσι ώστε να λαμβάνονται υπόψη, παράλληλα και κατά τον κατάλληλο τρόπο, οι στόχοι που προβλέπονται στα άρθρα 39 και 110 της συνθήκης.

Ι

Διαθέσιμα σε κρέας για μεταποίηση

Σύμφωνα με τα πρασχεθέντα στην Επιτροπή στοιχεία από τα κράτη μέλη τον Σεπτέμβριο 1985, τα διαθέσιμα της Κοινότητας για το 1986 σε εγχώριο νωπό κρέας για μεταποίηση μπορούν να εκτιμηθούν σε 1 124 000 τόνους, εκφραζόμενους σε μη αποστεωμένο κρέας.

Μπορεί επίσης να εκτιμηθεί ότι, κατά το τέλος του 1985, θα υπάρχει στην Κοινότητα ένα δημόσιο απόθεμα κρέατος από αγορές της παρέμβασης. Η ποσότητα των αποθεμάτων αυτών, που είναι κατάλληλα για μεταποίηση, μπορεί να εκτιμηθεί σε 288 000 τόνους, εκφραζόμενους σε μη αποστεωμένο κρέας.

Εξάλλου, εκτιμάται ότι, στο τέλος του 1985, θα υπάρχει απόθεμα κρέατος σε αποθήκες με ψυκτικούς θαλάμους, προερχόμενο από τη χορήγηση ενίσχυσης στην ιδιωτική αποθεματοποίηση για τα ολόκληρα σφάγια, ημισφάγια, εμπρόσθια και οπίσθια τεταρτημόρια χονδρών βοοειδών. Η ποσότητα αυτών των αποθεμάτων, που θα είναι κατάλληλα για μεταποίηση, μπορεί να εκτιμηθεί σε 20 000 τόνους, εκφραζόμενους σε μη αποστεωμένο κρέας.

Με ισχύ από 1ης Ιανουαρίου 1986, η Κοινότητα προτίθεται να ανοίξει δασμολογική ποσόστωση 50 000 τόνων κατεψυγμένου κρέατος, που αντιστοιχεί σε 65 000 τόνους μη αποστεωμένου κρέατος.

Η εμπειρία καταδεικνύει ότι 7 000 τόνοι μη αποστεωμένου κατεψυγμένου κρέατος θα εισαχθούν το 1986 υπό το καθεστώς της ποσόστωσης αυτής, με προορισμό τη μεταποίηση. Για το 1986, η ποσότητα κρέατος καταγωγής Μποτσουάνας, Κένυας, Μαδαγασκάρης, Σουαζιλάνδης και Ζιμπάμπουε, που μπορεί να εισαχθεί στην Κοινότητα και ικανοποιεί τις απαιτήσεις της μεταποιητικής βιομηχανίας, μπορεί να εκτιμηθεί σε 8 000 τόνους μη αποστεωμένου κρέατος.

Για το 1986, τα συνολικά διαθέσιμα που προορίζονται για μεταποίηση θα είναι συνεπώς τα εξής:

1.2 // // (τόνοι)

// - νωπά κρέατα: // 1 124 000 // - κατεψυγμένα κρέατα από αγορές της παρέμβασης: // 288 000 // - κατεψυγμένα κρέατα που έχουν αποθεματοποιηθεί με το καθεστώς ενίσχυσης στην ιδιωτική αποθεματοποίηση: // 20 000 // - κατεψυαγμένα κρέατα στα πλαίσια της ποσόστωσης της ΓΣΔΕ: // 7 000 // - κατεψαγμένα κρέατα που εισάγονται υπό το καθεστώς της σύμβασης ΑΚΕ: // 8 000

// Σύνολο

// 1 447 000

ΙΙ

Ανάγκες των βιομηχανιών σε κρέας για μεταποίηση

Σύμφωνα με τα παρασχεθέντα στην Επιτροπή στοιχεία από τα κράτη μέλη τον Σεπτέμβριο 1985, οι ανάγκες της Κοινότητας σε κρέας για μεταποίηση για το 1986 μπορούν να εκτιμηθούν σε 1 260 250 τόνους κρέατος, εκφραζόμενους σε μη αποστεωμένο κρέας.

Ο αριθμός αυτός περιλαμβάνει τις ανάγκες για την παρασκευή κονσερβών, που αναφέρονται στο άρθρο 14 παράγραφος 1 στοιχείο α) του κανονισμού (ΕΟΚ) αριθ. 805/68. Η τελευταία αυτή ποσότητα υπολογίζεται σε 184 000 τόνους.

Συμπέρασματα

Από τα ανωτέρω προκύπτει ότι τα διαθέσιμα της Κοινότητας σε κρέας για μεταποίηση θα υπερβούν, το 1986, τις βιομηχανικές ανάγκες.

Ωστόσο, λόγω της ανάγκης να ληφθούν υπόψη κατά την εφαρμογή του κανονισμού (ΕΟΚ) αριθ. 805/68, παράλληλα και με τον κατάλληλο τρόπο, οι στόχοι που προβλέπονται στα άρθρα 39 και 110 της συνθήκης, και λαμβάνοντας ιδίως υπόψη τη σημασία των εν λόγω εισαγωγών για τις εμπορικές σχέσεις μεταξύ της Κοινότητας και των προμηθευτριών τρίτων χωρών, ο κατ' εκτίμηση υπολογισμός για τα κρέατα που προορίζονται για τη μεταποιητική βιομηχανία και που μπορούν να εισαχθούν το 1986, υπό το καθεστώς που προβλέπεται στο άρθρο 14 του προαναφερόμενου κανονισμού, ορίζεται σε 25 000 τόνους.

Αποφασίζεται, όπως προβλέπεται στο άρθρο 14 παράγραφος 1 του κανονισμού (ΕΟΚ) αριθ. 805/68, να κατανεμηθεί αυτή η ποσότητα έτσι ώστε:

- 16 670 τόνοι κρέατος που προορίζεται για την παρασκευή κονσερβών, που δεν περιέχουν άλλα χαρακτηριστικά συστατικά εκτός από βόειο κρέας και πηκτή, να μπορούν να τύχουν ολικής αναστολής της εισφοράς και

- 8 330 τόνοι κρέατος που προορίζεται για τη μεταποιητική βιομηχανία, για την παρασκευή άλλων προϊόντων εκτός από τις κονσέρβες που αναφέρονται στην πρώτη περίπτωση, να μπορούν να τύχουν ολικής ή μερικής αναστολής της εισφοράς.

Βρυξέλλες, 27 Ιανουαρίου 1986.

Για το Συμβούλιο

Ο Πρόεδρος

H. van den BROEK

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 362 της 31. 12. 1985, σ. 8.